sagorsarker/bangla-wikipedia huggingface dataset:
মিক ফোলি

মাইকেল ফ্রান্সিস ফোলি (; জন্ম: জুন ৭, ১৯৬৫) একজন আমেরিকান লেখক, অভিনেতা, এবং সাবেক পেশাদার কুস্তিগির এবং ধারাভাষ্যকার। ওনি বর্তমানে ডাব্লিউডাব্লিউই এর সাথে যুক্ত আছেন।
ফোলি অনেকগুলো কুস্তি সংস্থার হয়ে কুস্তি লড়েছেন এর মধ্যে ওয়ার্ল্ড রেসলিং ফেডারেশন (ডাব্লিউডাব্লিউএফ, বর্তমানে ডাব্লিউডাব্লিউই), ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ), এক্সট্রিম চ্যাম্পিয়নশিপ রেসলিং (ইসিডাব্লিউ), টোটাল ননস্টপ একশন রেসলিং (টিএনএ), এবং ন্যাশনাল রেসলিং এলায়েন্স (এনডাব্লিউএ)। তাকে ডাব্লিউডাব্লিউই এর ইতিহাসে কিংবদন্তিদের মধ্যে একজন ধরা হয়, এবং তিনি রেসেলমেনিয়ায় অংশ নিয়েছিলেন ১৯৯৯ এ এবং ২০০০ এ। তাকে ২০১৩ সালে ডাব্লিউডাব্লিউই হল অফ ফেমে জায়গা দেওয়া হয়।
মাইকেল ফ্রান্সিস ফোলি ব্লোমিংটন, ইন্ডিয়ানায় জন্মগ্রহণ করেছিলেন ১৯৬৫ সালের ৭ই জুন। তিনি আইরিশ বংশী, এবং তার বড় ভাইয়ের নাম জন। তার জন্মের কিছুদিন পর তাকে নিয়ে তার পরিবার নিউ ইয়র্ক চলে আসে। যেখানে তিনি ওয়ার্ডবিলে হাই স্কুলে পড়াশোনা করেছেন, এবং অভিনেতা কেবিন জেমস তার ক্লাসমেট।
মিক ফোলি ১৯৮৩ সালে ডোমিনিক ডিনাচ্ছির কুস্তি স্কুল থেকে প্রশিক্ষণ গ্রহণ করেন এবং একই বছর পেশাদারি কুস্তিতে আত্মপ্রকাশ করেন। ফোলি স্কোয়াস এর অংশ হয়ে সুপারস্টার অফ রেসলিং এ নিক ফোলি এবং জ্যাক ফোলি নামে কুস্তি লড়া শুরু করেন। প্রথম দিক্কার ম্যাচ এ ফোলি এবং লেস থোরন্টন এনাধার জবার নামে দল গঠন করেন এবং ব্রিটিশ বুলডগস দের বিপক্ষে কুস্তি লড়েন। ঐ সময়ে স্ক্যাশ ম্যাচ ছাড়াও ফোলি উচ্চ পর্যায়ের কুস্তিগিরদের বিপক্ষেও কুস্তি লড়েন যেমন: হারকিউলিস হারনান্দেজ।
কিছুদিন পর তিনি স্বতন্ত্র ক্ষেত্রে কুস্তি লড়া শুরু করেন। এরপর ফোলি বিভিন্ন রেসলিং সংস্থা থেকে ডাক পেতে শুরু করেন, এর মধ্যে রয়েছে বিল ওয়াটস এর ইউনিভার্সাল রেসলিং ফেডারেশন। তিনি মেফেসিস এ কন্টিনেন্টাল রেসলিং এসোসিয়েশন এ যোগ দেন। যেখানে তিনি গ্যারি ইয়ং এর সাথে স্টুড স্ট্যাবল নামে দল গঠন করে কুস্তি লড়া শুরু করেন। ক্যাকটাস এবং ইয়ং ১৯৮৮ ট্যাগ টিম চ্যাম্পিয়নশিপ জিতে নেন। নভেম্বর ২০ এ তিনি সিডাব্লিউ এ ছেড়ে দিয়ে ডাব্লিউসিসিডাব্লিউ এ যোগ দেন।
ডাব্লিউসিসিডাব্লিউ এ তিনি ক্যাকটাস জ্যাক ম্যানসন নামে কুস্তি লড়া শুরু করেন।
কাশিনগর ইউনিয়ন

কাশিনগর বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।
কাশিনগর ইউনিয়নের আয়তন ২৭.৭০ বর্গ কিলোমিটার।
কাশিনগর ইউনিয়নের জনসংখ্যা ৪৭,৫০০ জন।
চৌদ্দগ্রাম উপজেলার উত্তর-পশ্চিমাংশে কাশিনগর ইউনিয়নের অবস্থান। এ ইউনিয়নের পূর্বে উজিরপুর ইউনিয়ন, দক্ষিণ-পূর্বে কালিকাপুর ইউনিয়ন, দক্ষিণে শ্রীপুর ইউনিয়ন, পশ্চিমে লালমাই উপজেলার ভুলইন উত্তর ইউনিয়ন, উত্তর-পশ্চিমে কুমিল্লা সদর দক্ষিণ উপজেলার বারপাড়া ইউনিয়ন এবং উত্তরে কুমিল্লা সদর দক্ষিণ উপজেলার জোড়কানন পশ্চিম ইউনিয়ন অবস্থিত।
কাশিনগর ইউনিয়ন চৌদ্দগ্রাম উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ। এ ইউনিয়নে গ্রামগুলো হল:
কাশিনগর থেকে কুমিল্লাগামী বাস সার্ভিস রয়েছে। এই বাসগুলো দিয়ে কাশিনগর থেকে শ্রীপুর,রাজারবাজার,মিয়াবাজার,সুয়াগন্জ,চৌয়ারা এবং সবশেষ কুমিল্লার চকবাজারে পর্যন্ত যাওয়া যায়।এছাড়াও কাশিনগর থেকে সিএনজি দিয়ে মিয়াবাজার (ঢাকা-চট্রগ্রাম মহাসড়ক) গেলে সেখান থেকে দেশের যে কোন প্রান্তে যাওয়া যায়।
কাশিনগর বাজারের দক্ষিণ পাশের রাস্তা দিয়ে সিএনজি দিয়ে লাকসাম যাওয়া যায়।
কাশিনগর ইউনিয়নে জনতা ব্যাংক, বাংলাদেশ কৃষি ব্যাংক, অগ্রণী ব্যাংক, আর্থিক প্রতিষ্ঠানের শাখা বিদ্যমান।
কাশিনগর ইউনিয়নের হাট-বাজারের তালিকা:
উজিরপুর ইউনিয়ন, চৌদ্দগ্রাম

উজিরপুর বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।
এই ইউনিয়নটি গ্রামীণ এবং শহরের পরিবেশে গঠিত হওয়ায় ইউনিয়নটি একটি জনবহুল ইউনিয়ন।এই ইউনিয়নে প্রায় ৪৫ হাজার লোকের বসবাস।
চৌদ্দগ্রাম উপজেলার উত্তর-পূর্বাংশে উজিরপুর ইউনিয়নের অবস্থান। এ ইউনিয়নের দক্ষিণে কালিকাপুর ইউনিয়ন, পশ্চিমে কাশিনগর ইউনিয়ন, উত্তরে কুমিল্লা সদর দক্ষিণ উপজেলার জোড়কানন পূর্ব ইউনিয়ন এবং পূর্বে ভারতের ত্রিপুরা প্রদেশ অবস্থিত।
উজিরপুর ইউনিয়ন চৌদ্দগ্রাম উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ।
এছাড়াও ছোট বড় ২০ টি বিদ্যালয় রয়েছে এই ইউনিয়নে।
এই ইউনিয়নের মিয়া বাজার এর উপর দিয়ে ঢাকা চট্টগ্রাম মহাসড়ক গেছে। তাই এই ইউনিয়নের যোগাযোগ ব্যবস্থা খুবই উন্নত মানের। এই ইউনিয়নের প্রত্যেকটি রাস্তাই পাকা। ইউনিয়নের ঘাসিগ্রাম গ্রামে ইউনিয়ন পরিষদ অবস্থিত।
এই ইউনিয়নের ঐতিহ্য কাকঁড়ী নদী। ইউনিয়নের মিয়া বাজার এর বেলঘর ও ঘাসিগ্রাম এর উপর দিয়ে বয়ে গেছে ইউনিয়নের ঐতিহ্যবাহী এই কাকঁড়ী নদী।
উজিরপুর ইউনিয়নের সবচেয়ে বড় বাজার হলো মিয়া বাজার। ঘাসিগ্রাম, বেলঘর,শুয়ারখিলসহ আশেপাশের কয়েকটি গ্রাম নিয়ে এই বাজার গঠিত। বাজারের মধ্যখানে মিয়া বাজার কলেজ, প্রাথমিক ও মাধ্যমিক বিদ্যালয় অবস্থিত।
ইউনিয়ন এর দর্শনীয় স্থানের মধ্যে প্রধান হলো কাকঁড়ী নদী। এই ইউনিয়ন এর চারদিক সবুজে ঘেরা মনোরম সৌন্দর্যে ভরপুর।
চেয়ারম্যান - জনাব মোঃ নায়িমুর রহমান মজুমদার
কালিকাপুর ইউনিয়ন, চৌদ্দগ্রাম

কালিকাপুর বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।
চৌদ্দগ্রাম উপজেলার উত্তর-পূর্বাংশে কালিকাপুর ইউনিয়নের অবস্থান। এ ইউনিয়নের উত্তরে উজিরপুর ইউনিয়ন, উত্তর-পশ্চিমে কাশিনগর ইউনিয়ন, পশ্চিমে শ্রীপুর ইউনিয়ন, দক্ষিণে ঘোলপাশা ইউনিয়ন এবং পূর্বে ভারতের ত্রিপুরা প্রদেশ অবস্থিত।
কালিকাপুর ইউনিয়ন চৌদ্দগ্রাম উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ।
শ্রীপুর ইউনিয়ন, চৌদ্দগ্রাম

শ্রীপুর বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।
শ্রীপুর ইউনিয়নের আয়তন ২১.০৯ বর্গ কিলোমিটার।
শ্রীপুর ইউনিয়নের জনসংখ্যা ৩০,৭৬২ জন।
চৌদ্দগ্রাম উপজেলার উত্তরাংশে শ্রীপুর ইউনিয়নের অবস্থান। এ ইউনিয়নের উত্তরে কাশিনগর ইউনিয়ন, পূর্বে কালিকাপুর ইউনিয়ন ও ঘোলপাশা ইউনিয়ন, দক্ষিণে শুভপুর ইউনিয়ন এবং পশ্চিমে লালমাই উপজেলার বেলঘর উত্তর ইউনিয়ন ও ভুলইন দক্ষিণ ইউনিয়ন অবস্থিত।
শ্রীপুর ইউনিয়ন চৌদ্দগ্রাম উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ। এ ইউনিয়নে ৯টি ওয়ার্ড এবং ৩৫টি গ্রাম রয়েছে:
ঢাকা চট্টগ্রাম হইতে মিয়াবাজার নেমে শ্রীপুর ইউনিয়ন পরিষদ উত্তর পদুয়া যাওয়া যাবে।
শ্রীপুর ইউনিয়ন এর শ্রীপুর গ্রামের পাস দিয়ে বয়ে গেছে কাঁকড়ী নদী।
শ্রীপুর ইউনিয়নের হাট-বাজারের তালিকা:
বাংলাদেশ শিল্পাঞ্চল পুলিশ

বাংলাদেশ শিল্পাঞ্চল পুলিশ যেটি ‘শিল্প পুলিশ’ ও 'ইন্ডাস্ট্রিয়াল পুলিশ' নামেও পরিচিত। বাংলাদেশ পুলিশের একটি বিশেষায়িত ইউনিট। শিল্প এলাকায় অশান্তি প্রতিরোধ কল্পে আইনশৃঙ্খলা রক্ষা ও গোয়েন্দা তথ্য সংগ্রহ পূর্বক সম্ভাব্য শ্রম অসন্তোষ মোকাবেলার উদ্দেশ্যে ২০১০ সালের ৩১ শে অক্টোবর শিল্প পুলিশ যাত্রা শুরু করে।
২০০৯ সালে বাংলাদেশের প্রধানমন্ত্রী সংসদে শিল্প পুলিশ গঠনের পরিকল্পনা ঘোষণা করেন। ২০১০ সালের ৩১ অক্টোবর আনুষ্ঠানিকভাবে যাত্রা শুরু করে শিল্পাঞ্চল পুলিশ। দেশের শিল্প খাতের অব্যাহত নৈরাজ্য নিয়ন্ত্রণ ও সার্বক্ষণিক নিরাপত্তা প্রদানের লক্ষ্যে যাত্রা শুরু হয়। এ ইউনিটের কার্যক্রম পরিচালিত হয় অনেকটা গোয়েন্দা পুলিশের আদলে। বিভিন্ন শিল্পপ্রতিষ্ঠানে শ্রমিক অসন্তোষের কারণ, মালিক পক্ষের শ্রমিক নির্যাতনের ঘটনা, কোনো স্বার্থান্বেষী মহলের ইন্ধন, শ্রমিকদের বেতন নিয়মিত দেওয়া হচ্ছে কি-না এবং কী কারণে মালিক শ্রমিকদের বেতন দিতে পারছেন না সেসব বিষয়ে গোয়েন্দা ইউনিট আগাম তথ্য সংগ্রহ করে।
শিল্পাঞ্চল পুলিশের চার কার্য অঞ্চল-
ইউনিটটির নেতৃত্বে আছেন বাংলাদেশ পুলিশ থেকে একজন অতিঃ আইজিপি।
শুভপুর ইউনিয়ন, চৌদ্দগ্রাম

শুভপুর বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।
চৌদ্দগ্রাম উপজেলার উত্তর-মধ্যাংশে শুভপুর ইউনিয়নের অবস্থান। এ ইউনিয়নের উত্তরে শ্রীপুর ইউনিয়ন, পূর্বে ঘোলপাশা ইউনিয়ন, দক্ষিণ-পূর্বে মুন্সিরহাট ইউনিয়ন, দক্ষিণে নাঙ্গলকোট উপজেলার বাঙ্গড্ডা ইউনিয়ন এবং পশ্চিমে লালমাই উপজেলার বেলঘর দক্ষিণ ইউনিয়ন অবস্থিত।
শুভপুর ইউনিয়ন চৌদ্দগ্রাম উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ।
যোগাযোগ ব্যবস্থা খুব ভালো।প্রায় বেশিরভাগ রাস্তা-ঘাট পাকা।সব ধরনের যানবাহন চলাচলের উপযোগী।
মুন্সিরহাট বাজার,কাদৈর বাজার,উনকোট বাজার,ধনিজকরা বাজার,গোবিন্দপুর বাজার।
ঘোলপাশা ইউনিয়ন

ঘোলপাশা বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।
চৌদ্দগ্রাম উপজেলার উত্তর-মধ্যাংশে ঘোলপাশা ইউনিয়নের অবস্থান। এ ইউনিয়নের উত্তরে কালিকাপুর ইউনিয়ন, পশ্চিমে শ্রীপুর ইউনিয়ন ও শুভপুর ইউনিয়ন, দক্ষিণ-পশ্চিমে মুন্সিরহাট ইউনিয়ন, দক্ষিণে চৌদ্দগ্রাম পৌরসভা এবং পূর্বে ভারতের ত্রিপুরা প্রদেশ অবস্থিত।
ঘোলপাশা ইউনিয়ন চৌদ্দগ্রাম উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ।
এই ইউনিয়নের শিক্ষা ব্যবস্থা খুবই ভালো। চৌদ্দগ্রাম উপজেলার অন্যান্য ইউনিয়ন থেকে এই ইউনিয়নের শিক্ষার হার তুলনামূলক বেশি। এই ইউনিয়নের শিক্ষার হার ৮৭%।
এই ইউনিয়নে বেশ কয়েকটি স্কুল এবং মাদ্রাসা রয়েছে।
প্রসিদ্ধ প্রতিষ্ঠানের মাঝে রয়েছেঃ
★আমানগন্ডা সরকারি প্রাথমিক বিদ্যালয়।
★আমানগন্ডা উচ্চ মাধ্যমিক বিদ্যালয়। 
★সলাকান্দি সরকারি প্রাথমিক বিদ্যালয়।
★ সলাকান্দি গোলক চন্দ্র উচ্চ বিদ্যালয়।
★ ধনুসাড়া সরকারি প্রাথমিক বিদ্যালয়।
★ নারায়ণপুর সরকারি প্রাথমিক বিদ্যালয়।
★ ধনুসাড়া ইবতেদায়ী মাদ্রাসা। 
★ ধনুসাড়া দাখিল মাদ্রাসা। 
★ ধনুসাড়া ইসলামিয়া ফাজিল মাদ্রাসা। 
★সলাকান্দি ব্রাইট ফিউচার কোচিং সেন্টার। 
★ হাড়িসর্দ্দার আলিম মাদ্রাসা।
এই ইউনিয়নের সাথে অন্যান্য স্থানের যোগাযোগ ব্যবস্থা বেশ ভালো। 
এ ইউনিয়নটি ঢাকা- চট্টগ্রাম হাইওয়ের পাশে থাকায়
যোগাযোগ ব্যবস্থা খুবই উন্নত।
তাই
খুব সহজেই এই ইউনিয়নের সাথে আশে পাশের স্থান এবং দূর-দূরান্তের যোগাযোগ ব্যবস্থার জন্য প্রচুর যানবাহন সুবিধা রয়েছে।
এই ইউনিয়নের মধ্যে নদী না থাকলেও একাধিক খাল রয়েছে।
আমানগন্ডা বাজার, বাবুচি বাজার, হাড়িসর্দার বাজার, সলাকান্দি বাজার, ধনুসাড়া দৈনিক বাজার উল্লেখযোগ্য।
এর মধ্যে সলাকান্দি বাজার আয়োজন হয় প্রতি সপ্তাহে ২ দিন।
সোমবার ও বৃহস্পতিবার ।
এই ইউনিয়নে দেখার মতো রয়েছেঃ 
আমানগন্ডা গ্রামের বিখ্যাত শালবন।
★ সলাকান্দি বাজারের হাজার বছর পুরোনো একটি দিঘী।
★ সলাকান্দি বাজারের প্রসিদ্ধ ও নান্দনিক কেন্দ্রীয় জামে মসজিদ এন্ড ইসলামিক সেন্টার।
★ সলাকান্দি জোড়াপুকুর ও পাশে থাকা
শাহ সাহেব রহঃ জামে মসজিদ।
== জনপ্রতিনিধি = 
বর্তমান ৬নং ঘোলপাশা ইউনিয়নের চেয়ারম্যান এ.কে খোকন।
সরেজমিন তথ্য উপাত্ত
মুন্সিরহাট ইউনিয়ন, চৌদ্দগ্রাম

মুন্সিরহাট বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।
চৌদ্দগ্রাম উপজেলার মধ্যাংশে মুন্সিরহাট ইউনিয়নের অবস্থান। এ ইউনিয়নের উত্তর-পশ্চিমে শুভপুর ইউনিয়ন, উত্তর-পূর্বে ঘোলপাশা ইউনিয়ন, পূর্বে চৌদ্দগ্রাম পৌরসভা, দক্ষিণ-পূর্বে বাতিসা ইউনিয়ন, দক্ষিণে কনকাপৈত ইউনিয়ন এবং পশ্চিমে নাঙ্গলকোট উপজেলার রায়কোট ইউনিয়ন ও বাঙ্গড্ডা ইউনিয়ন অবস্থিত।
মুন্সিরহাট ইউনিয়ন চৌদ্দগ্রাম উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ।
চৌদ্দগ্রাম বাজার হতে উত্তরে নবগ্রাম রাস্তার মাথা হয়ে পশ্চিমে ৩-৪ কিলোমিটার পরে মুন্সিরহাট বাজার অবস্থিত।
মুন্সিরহাট বাজার এর দক্ষিণে দিকে খিরনশাল গ্রামের উপর দিয়ে বয়ে চলেছে ডাকাতিয়া নদী।
বালুজুড়ী খাল(গাং) পৌরসভা থেকে যাত্রাপুরের মধ‍্য দিয়ে ডাকাতিয়া নদীতে মিলিত হয়।
যাত্রাপুরের ইটের বাটা এবং মাছের পিসারি। ছাতিয়ানী ইষ্টিল ব্রীজ এবং ইটের বাটা। খিরনশাল ডাকাতিয়া নদী ইত্যাদি।
কনকাপৈত ইউনিয়ন

""কনকাপৈত বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।
১৭.৫ বর্গ কিলোমিটার
৫০,০০০/- প্রায়
চৌদ্দগ্রাম উপজেলার দক্ষিণ-মধ্যাংশে কনকাপৈত ইউনিয়নের অবস্থান। এ ইউনিয়নের উত্তরে মুন্সিরহাট ইউনিয়ন; পূর্বে বাতিসা ইউনিয়ন; দক্ষিণে চিওড়া ইউনিয়ন এবং পশ্চিমে নাঙ্গলকোট উপজেলার মৌকরা ইউনিয়ন, রায়কোট দক্ষিণ ইউনিয়ন ও রায়কোট ইউনিয়ন অবস্থিত।
কনকাপৈত ইউনিয়ন চৌদ্দগ্রাম উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ। এ ইউনিয়নের গ্রামসমূহ হল:
এখানে রয়েছে স্কুল, কলেজ, মাদ্রাসা ,বিশ্ববিদ্যালয় সহ অসংখ্য শিক্ষা প্রতিষ্ঠান। এছাড়া অনেক গুলো শিশু শিক্ষা প্রতিষ্ঠান যেমন নুরানি মাদ্রাসা, কিন্ডারগার্ডেন ইত্যাদি।
কলেজ
টেকনিক্যাল কলেজ
মাদ্রাসা
মাধ্যমিক বিদ্যালয় 
প্রাথমিক বিদ্যালয় 
১/ঢাকা-চট্টগ্রাম মহাসড়ক ভায়া আমজাদের বাজার- কনকাপৈত সড়ক
২/শাহ ফখরুদ্দিন সড়ক(করপাটি বাজার -ভানুস্বর)
৩/ঢাকা- চট্টগ্রাম মহাসড়ক ভায়া নানকরা-তারাশাইল-কনকাপৈত সড়ক
এছাড়া চিওড়া রাস্তার মাথা থেকে সিএনজি যোগেও এই ইউনিয়নে যাতায়াত করা যায়।
কনকাপৈত ইউনিয়ন ডাকাতিয়া নদী তীরে অবস্থিত। এই ইউনিয়ন পরিষদের এ ১টি নদী ও ১৩টি খাল রয়েছে।
(আতাকরা,কালকোট,বশকরা)
০১— কাজী জাফর আহমেদ
০২— কাজী জহিরুল কাইয়ুম বাচ্চু
০৩— বীর মুক্তিযোদ্ধা মুজিবুল হক এমপি
(সাবেক হুইপ,ধর্ম ও রেলপথমন্ত্রী,
বর্তমান সংসদ সদস্য)
০৪— কবি ড.কামাল আবু নাছের চৌধুরী
(প্রধানমন্ত্রীর সাবেক মুখ্য সচিব,
সাবেক সচিব,জনপ্রশাসন মন্ত্রণালয়)
০৫— প্রকৌশলী ওয়াহিদুর রহমান
বাতিসা ইউনিয়ন

বাতিসা বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।
বাতিসা ইউনিয়নের আয়তন ১৬.৪১ বর্গকিলোমিটার।
বাতিসা ইউনিয়নের জনসংখ্যা ২৫,৭২৫ জন। এর মধ্যে পুরুষ ১২,৬৬৩ জন এবং মহিলা ১৩,০৬২ জন।
চৌদ্দগ্রাম উপজেলার দক্ষিণ-মধ্যাংশে বাতিসা ইউনিয়নের অবস্থান। এ ইউনিয়নের উত্তরে চৌদ্দগ্রাম পৌরসভা, উত্তর-পশ্চিমে মুন্সিরহাট ইউনিয়ন, পশ্চিমে কনকাপৈত ইউনিয়ন, দক্ষিণে চিওড়া ইউনিয়ন এবং পূর্বে ভারতের ত্রিপুরা প্রদেশ অবস্থিত।
বাতিসা ইউনিয়ন চৌদ্দগ্রাম উপজেলার আওতাধীন ০৭ নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ।
এ ইউনিয়নের গ্রামগুলো হল:
বাতিসা ইউনিয়নের শিক্ষারহার ৫৮.১৪।
বাতিসা ইউনিয়নে ২৫ কি.মি পাকা সড়ক ও ২০ কি.মি কাঁচা সড়ক রয়েছে।
নুনজুড়ি খালঃ ভারতের ত্রিপুরা রাজ্যের লগুনন্দন পর্বত মালা থেকে বয়ে আসা প্রায় ৭ কিলোমিটারের নুনজুড়ি খালটি মিশেছে পশ্চিমের ডাকাতিয়া নদীর সঙ্গে।
সত্যানন্দ দাশ

সত্যানন্দ দাশ (১৮৬৩–১৯৪২) একজন বাঙালি স্কুলশিক্ষক, প্রবন্ধকার, সমাজসেবক ও ব্রাহ্ম ধর্ম প্রচারক ছিলেন। তিনি প্রখ্যাত বাঙালি কবি জীবনানন্দ দাশ এর বাবা ও কবি কুসুমকুমারী দাশ এর স্বামী। তিনি ব্রজমোহন বিদ্যালয়ের সহকারী প্রধান শিক্ষক হিসেবে দীর্ঘসময় দায়িত্ব পালন করেন এবং বরিশাল ব্রাহ্মসমাজের সম্পাদক ও উপাচার্য ছিলেন। এছাড়াও তিনি ব্রহ্মবাদী পত্রিকার প্রতিষ্ঠাতা সম্পাদক ছিলেন। ধর্ম, নীতি, শিক্ষা ও সমাজ-বিষয়ে তার বহু রচনা ব্রহ্মবাদী, তত্ত্বকৌমুদী, প্রবাসী প্রভৃতি পত্রিকায় নিয়মিত প্রকাশিত হত।
সত্যানন্দ দাশ ১৮৬৩ সালে বরিশাল শহরে জন্মগ্রহণ করেন। তার বাবা সর্বানন্দ দাশ ও মা প্রসন্নকুমারী। তিনি তাদের সাত পুত্র ও চার কন্যার মধ্যে ছিলেন দ্বিতীয় সন্তান। বাবা সর্বানন্দ দাশ বরিশালে সরকারি চাকুরি করতেন। পৈতৃক ভিটা ছিল বিক্রমপুরের গাঁওপাড়া গ্রামে। পদ্মার শাখানদী কীর্তিনাশার তীরে গ্রামখানি জলে তলিয়ে গেলে বরিশালে স্থায়ীভাবে বসবাস শুরু করেন। সেখানে তিনি ব্রাহ্মধর্মে অনুপ্রাণিত হয়ে দীক্ষিত হন ও ১৮৬১ সালে বরিশালে ব্রাহ্মসমাজ প্রতিষ্ঠায় প্রত্যক্ষভাবে জড়িত ছিলেন। মূলত, দাশ পরিবারের বংশ পদবী ছিল দাশগুপ্ত, ব্রাহ্মধর্ম গ্রহণের পর পদবী থেকে "গুপ্ত" অংশটুকু ছেটে ফেলেন ও কেবল "দাশ" লেখেন। বাবা সর্বানন্দ দাশের মত সত্যানন্দ দাশও ব্রাহ্ম ধর্মের অনুসারী ছিলেন।
সত্যানন্দ দাশ বরিশাল জিলা স্কুলে মাধ্যমিক পাঠ শেষে, কলকাতার ব্রাহ্ম মহাবিদ্যালয় সিটি কলেজে ভর্তি হন। সেখানে স্নাতক শেষে, হবিগঞ্জে একটি বিদ্যালয়ে শিক্ষাকতা শুরু করেন। ১৮৮৪ সালে অশ্বিনীকুমার দত্ত বরিশালে ব্রজমোহন ইনস্টিটিউশন নামে একটি ইংরেজি হাই স্কুল প্রতিষ্ঠা করলে সেখানে শিক্ষক হিসেবে যোগদান করেন ও কালক্রমে তার সহকারী প্রধান শিক্ষক হন। তার পুত্র জীবনানন্দ দাশের ভাষায়,
‘বাবাকে কেন্দ্র করে বি.এম. স্কুলের উচ্চ শ্রেণির ছেলেদের এক উন্মেষধর্মী সংঘ গড়ে উঠেছিল যেখানে সাহিত্যিক নৈতিক রাষ্ট্রিক আলোচনারও প্রসার ছিল কিন্তু তিনি প্রচলিত ও স্বদেশপ্রীতির পার্থক্য অনুভব করতেন...জোর দিয়েছিলেন তিনি চরিত্র ও চেতনাশুদ্ধির উপর।' 
১৮৯৪ সালে সত্যানন্দ দাশ বরিশালের আরেক ব্রাহ্ম পরিবারের মেয়ে কুসুমকুমারী দাশ কে বিয়ে করেন। পরবর্তীতে তিনি একজন নামী কবি হয়ে ওঠেন। সত্যানন্দ তৎকালীন জনপ্রিয় শিশুদের মাসিক "মুকুল" পত্রিকায় লিখতেন। তখন এই পত্রিকায় কুসুমকুমারী দাশ, রবীন্দ্রনাথ ঠাকুর, উপেন্দ্র কিশোর রায়ও লিখতেন। তার লেখার বিষয়বস্তু ছিল ইতিহাস, ফরাসি সম্রাট নেপোলিয়নের ওপর সত্যানন্দ দাশ একটি ইতিহাসনির্ভর লেখা লিখেছিলেন।
ছাত্রাবস্থাতেই সত্যানন্দ দাশ বরিশাল ছাত্র সেবাদল ও তার মুখপত্র ‘স্বদেশী’ পাক্ষিক পত্রিকার সম্পাদক হয়েছিলেন। ১৯০০ সালে সত্যানন্দ দাশ ব্রাহ্মসমাজের মুখপাত্র হিসেবে "ব্রহ্মবাদী" নামে একটি মাসিক পত্রিকা সম্পাদনা শুরু করেন। তার ভগ্নীপতি মনমোহন চক্রবর্তীও পত্রিকার সম্পাদনার সাথে জড়িত ছিলেন। পত্রিকাটির প্রথম দিকের বেশ কিছু কবিতা মনমোহন চক্রবর্তীই লিখেছিলেন; এবং কবি কুসুমকুমারী দাশের প্রায় শখানেক কবিতা ছাপা হয়। বাংলা শেখানো এবং প্রার্থনাপুস্তকের অনুবাদসূত্রে বরিশালের অক্সফোর্ড মিশনের সাধুদের সঙ্গেও সত্যানন্দ দাশের যোগ ছিল। মনোরঞ্জন গুহের সঙ্গে ‘সহযোগী’ সাপ্তাহিকপত্র প্রকাশ করেন।
ফেঞ্চুগঞ্জ গ্যাসক্ষেত্র

ফেঞ্চুগঞ্জ গ্যাসক্ষেত্র বাংলাদেশের সিলেট জেলায় অবস্থিত একটি প্রাকৃতিক গ্যাসক্ষেত্র। এটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স)-এর নিয়ন্ত্রণাধীন একটি প্রতিষ্ঠান।
ফেঞ্চুগঞ্জ গ্যাসক্ষেত্রের অবস্থান সিলেট বিভাগের সিলেট জেলার ফেঞ্চুগঞ্জ উপজেলায়।
জাহিদ জাবেদ

জাহিদ জাবেদ (জন্ম: ১ ডিসেম্বর ১৯৯৫) একজন বাংলাদেশী ক্রিকেটার। ২ অক্টোবর ২০১৬ সালে ২০১৬-২০১৭ সালে জাতীয় ক্রিকেট লিগে রংপুর বিভাগ ক্রিকেট দলের হয়ে প্রথম-শ্রেণীর ক্রিকেটে আত্মপ্রকাশ করেছিলেন।
জাহিদ জাভেদ

জাহিদ জাভেদ একজন বাংলাদেশী ক্রিকেটার। তার প্রথম-শ্রেণীর ক্রিকেটে অভিষেক হয় রংপুর বিভাগ ক্রিকেট দলের হয়ে ২০১৩-১৪ সালে জাতীয় ক্রিকেট লিগে ৩০ জানুয়ারী ২০১৪ সালে। তারলিস্ট এ ক্রিকেটে অভিষেক হয় অগ্রণী ব্যাংক ক্রিকেট ক্লাবের হয়ে ২০১৭-১৮ ঢাকা প্রিমিয়ার ডিভিশন ক্রিকেট লিগে ৫ ফেব্রুয়ারি ২০১৮ সালে। তিনি আবাহনী লিমিটেডের হয়ে টি-টোয়েন্টি ক্রিকেটে আত্মপ্রকাশ করেন ২৫ ফেব্রুয়ারি ২০১৯ সালে ঢাকা প্রিমিয়ার বিভাগ টি-টোয়েন্টি ক্রিকেট লিগে ২০১৮-২০১৯ মৌসুমে।
নিউরোব্লাস্টোমা

নিউরোব্লাস্টোমা () হলো এক প্রকার মস্তিষ্কের ক্যান্সার যা নির্দিষ্ট ধরনের স্নায়ু কলায় সৃষ্টি হয়। এটি বেশিরভাগ সময় বৃক্কীয় গ্রন্থি থেকে শুরু হয়, কিন্তু ঘাড় গলা, বুক, পেট, বা মেরুদণ্ড থেকেও বিকশিত হতে পারে। সাধারণ উপসর্গের মধ্যে রয়েছে হাড় ব্যথা, পেট ফোলা, ঘাড়, বুক, বা ত্বকের নিচে ব্যথাহীন নীলাভ হয়ে ফুলে ওঠা।
কিছু ক্ষেত্রে নিউরোব্লাস্টোমা কোনও ব্যক্তির পিতামাতার কাছ থেকে রূপান্তরিত হয়ে আসতে পারে। পরিবেশগত কোনো কারণের সাথে এই রোগের কোনো সম্পর্ক এখন পর্যন্ত পাওয়া যায়নি। মূলত আক্রান্ত কলার বায়োপসির মাধ্যমে রোগ নির্ণয় করা হয়। কিছু ক্ষেত্রে গর্ভাবস্থায় আলট্রাসাউন্ড পরীক্ষার সময় শিশুর মধ্যে এই রোগ খুঁজে পাওয়া যেতে পারে। রোগ নির্ণয়ের জন্য পরীক্ষা যখন করা হয়, সাধারণত ক্যান্সার তার আগেই বিস্তার লাভ করে ফেলে। শিশুর বয়স, ক্যান্সারের পর্যায়, এবং ক্যান্সারের প্রকৃতির ওপর ভিত্তি করে একে নিম্ন, মাধ্যমিক, ও উচ্চ-ঝুঁকিপূর্ণ অবস্থা — এই ভাগে ভাগ করা হয়।
চিকিৎসা ও চিকিৎসার ফলাফল রোগীর ঝুঁকির অবস্থার ওপর নির্ভর করে। সম্ভাব্য চিকিৎসা পদ্ধতির মধ্যে রয়েছে পর্যবেক্ষণ, অস্ত্রোপচার, রেডিয়েশন, কেমোথেরাপি, বা স্টেম কোষ ট্রান্সপ্লান্টেশন। শিশুদের ক্ষেত্রে কম-ঝুঁকির অবস্থায় সাধারণত অস্ত্রোপচার বা সাধারণ পর্যবেক্ষণে ভালো ফল পাওয়া যায়। উচ্চ-ঝুঁকিপূর্ণ অবস্থার ক্ষেত্রে সময় অনুযায়ী সর্বোচ্চ পর্যায়ের চিকিৎসা প্রদান করা হলেও লম্বা সময় বেঁচে থাকার হার শতকরা ৪০ ভাগের নিচে।
শিশুরা যে-সকল ক্যান্সারে আক্রান্ত হয় তার মধ্যে নিউরোব্লোস্টোমার পরিমাণ সবচেয়ে বেশি। এছাড়াও বাচ্চাদের ক্যান্সারের ক্ষেত্রে এটির হার তৃতীয় বৃহত্তম (লিউকিমিয়া ও মস্তিষ্কের ক্যান্সারের পর)। সাধারণত প্রতি ৭,০০০ শিশুর মধ্যে ১ জন এই ক্যান্সারে আক্রান্ত হয়। প্রায় ৯০% ক্ষেত্রে পাঁচ বছরের কম বয়সী শিশুরা এতে আক্রান্ত হয়। প্রাপ্তবয়স্কদের এই ক্যান্সারে আক্রান্ত হওয়ার ঘটনা বিরল। ক্যান্সারে শিশু মৃত্যুর হারের ক্ষেত্রে নিউরোব্লাস্টোমার পরিমাণ প্রায় ১৫%। আঠারো শতকে সর্বপ্রথম এই রোগের উল্লেখ পাওয়া যায়।
তানভীর ইসলাম

তানভীর ইসলাম (জন্ম: ২৫ অক্টোবর ১৯৯৬) একজন বাংলাদেশী ক্রিকেটার। তিনি ২১ এপ্রিল ২০১৭ সালে ২০১৬-১৭ ঢাকা প্রিমিয়ার ডিভিশন ক্রিকেট লিগে খেলাঘর সমাজ কল্যাণ সমিতির হয়ে লিস্ট এ ক্রিকেটে অভিষেক করেন। ১৫ সেপ্টেম্বর ২০১৭ সালে ২০১৭-১৮ জাতীয় ক্রিকেট লিগে প্রথম-শ্রেণীর ক্রিকেটে আত্মপ্রকাশ করেছিলেন তিনি। ২৪ নভেম্বর ২০১৭ সালে ২০১৭-১৮ বাংলাদেশ প্রিমিয়ার লিগে খুলনা টাইটানসের হয়ে টি-টোয়েন্টিতে আত্মপ্রকাশ করেছিলেন তিনি।
২০১৭-১৮ ঢাকা প্রিমিয়ার ডিভিশন ক্রিকেট লিগে খেলাঘর সমাজ কল্যাণ সমিতির হয়ে শীর্ষস্থানীয় উইকেট শিকারী ছিলেন তিনি। ১৬ ম্যাচে ২২ উইকেট নিয়ে ছিলেন।
অক্টোবরে ২০১৮ সালে বাংলাদেশ প্রিমিয়ার লিগের খুলনা টাইটানস দলের খসড়া তালিকায় তার নাম ছিল। ডিসেম্বর ২০১৮ সালে ২০১৮ এএফসি চ্যালেঞ্জ কাপে বাংলাদেশ দলের তালিকায় তার নাম ছিল।
২০২৩ সালের মার্চ মাসে,ইংল্যান্ড পুরুষ ক্রিকেট দলের বাংলাদেশ সফরে টি টুয়েন্টি সিরিজের জন্য তানভীর ইসলামকে বাংলাদেশ জাতীয় ক্রিকেট দলের স্কোয়াডে সুযোগ দেওয়া হয়। ১৪ই মার্চ ইংল্যান্ডের বিপক্ষে সিরিজের ৩য় ও শেষ টি টুয়েন্টি ম্যাচে তানভীর ইসলামের বাংলাদেশ জাতীয় ক্রিকেট দল ও আন্তর্জাতিক ক্রিকেটে অভিষেক হয়।
শফিকুল ইসলাম (ক্রিকেটার)

শফিকুল ইসলাম (জন্ম: ৫ জুলাই ১৯৯৭) একজন বাংলাদেশী ক্রিকেটার। তিনি ৮ অক্টোবর ২০১৮ সালে ২০১৮-১৯ জাতীয় ক্রিকেট লিগে রাজশাহী বিভাগ ক্রিকেট দলের হয়ে প্রথম শ্রেণির ক্রিকেটে আত্মপ্রকাশ করেছিলেন। ২৪ জুলাই ২০১৮ সালে আফগানিস্তান এ দলের বিপক্ষে বাংলাদেশ এ ক্রিকেট দলের হয়ে তিনি লিস্ট এ ক্রিকেট তালিকার শীর্ষে পদার্পণ করেছিলেন। 
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়। ২০২০ সালের ৩০ নভেম্বর বঙ্গবন্ধু টি২০ কাপ প্রতিযোগিতায় বেক্সিমকো ঢাকার হয়ে জেমকন খুলনার বিপরীতে টুয়েন্টি২০ ক্রিকেটে অভিষেক করে। নিজের অভিষেক খেলায় ৪ ওভার বল করে ৩৪ রানের বিনিময়ে ২টি উইকেট লাভ করেন। যদিও খেলায় তার দল পরাজয় লাভ করে॥
শফিকুল ইসলাম স্বপন

শফিকুল ইসলাম স্বপন একজন বাংলাদেশী চিত্রগ্রাহক। চলচ্চিত্রের চিত্রগ্রহণের জন্য তিনি দুইবার শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার লাভ করেন। নির্বাচিত সিনেমা-"ঘুড্ডি" (১৯৮০) এবং নালিশ (১৯৮২)। 
জাতীয় চলচ্চিত্র পুরস্কার
মোহাম্মদ হুমায়ুন কবির

মোহাম্মদ হুমায়ুন কবির (জন্ম ১৯৬৫) পদাতিক বাহিনীর (ইস্ট বেঙ্গল রেজিমেন্ট) সাবেক দুই-তারকা ফ্ল্যাগ অফিসার। বাংলাদেশ সেনাবাহিনীর একজন মেজর জেনারেল হিসেবে তিনি বাংলাদেশ সেনাবাহিনীর একজন অ্যাডজুট্যান্ট জেনারেল ছিলেন। তিনি বিভিন্ন কমান্ড এবং সদর দফতরে দায়িত্ব পালন করেছিলেন। তিনি বাংলাদেশ মিলিটারি একাডেমির কমান্ড্যান্ট হিসাবে, সেনা সদর দফতরের সামরিক অভিযানের পরিচালক হিসাবে, ১৭ পদাতিক বিভাগের জেনারেল অফিসার কমান্ডিং (জিওসি) হিসেবে দায়িত্ব পালন করেন। এছাড়াও তিনি সাইপ্রাসে জাতিসংঘের শান্তিরক্ষা বাহিনীর ফোর্স কমান্ডার এর দায়িত্ব পালন করেন।
হুমায়ুন তিনটি মাস্টার ডিগ্রি অর্জন করেছেন। সেগুলি হল কিংস কলেজ লন্ডন থেকে ২০১৩ সালে আন্তর্জাতিক সুরক্ষা এবং কৌশল, ঢাকা বিশ্ববিদ্যালয় থেকে ব্যবসায় প্রশাসন (২০০২-২০০৫); এবং বাংলাদেশ জাতীয় বিশ্ববিদ্যালয় থেকে প্রতিরক্ষা অধ্যয়ন (১৯৯৮-১৯৯৯)। তিনি রয়েল কলেজ অফ ডিফেন্স স্টাডিজ, যুক্তরাজ্য (২০১২-২০১৩), এবং মার্কিন যুক্তরাষ্ট্রের সেনা কমান্ড এবং জেনারেল স্টাফ কলেজ (১৯৯৯-২০০০) থেকে স্নাতক পাস করেন । 
১৯৮৫ সালের ডিসেম্বর মাসে হুমায়ুন কবির ১৩ তম বাংলাদেশ মিলিটারি একাডেমি লং কোর্সে অফিসার হিসাবে কমিশন লাভ করেন। তিনি মাঠে এবং সদর দফতরে কর্মী পদে অধিষ্ঠিত ছিলেন। একজন ব্রিগেডিয়ার জেনারেল হিসাবে তিনি একটি পদাতিক ব্রিগেডের অধিনায়ক ছিলেন এবং পরে বাংলাদেশ সেনাবাহিনীর সামরিক অভিযান অধিদপ্তরের পরিচালক হিসাবে দায়িত্ব পালন করেন। তিনি বাংলাদেশ মিলিটারি একাডেমির কমান্ড্যান্ট হিসাবে দায়িত্ব পালন করেছেন। মেজর জেনারেল পদে পদোন্নতির পরে তিনি ২০১৩ থেকে ২০১৬ পর্যন্ত ১৭ পদাতিক বিভাগের (সিলেট) অধিনায়ক ছিলেন। 
হুমায়ুন ২০০২ থেকে ২০০৩ সাল পর্যন্ত গণতান্ত্রিক প্রজাতন্ত্রের কঙ্গোতে ( জাতিসংঘের সংস্থা মিশন ) এবং ১৯৯৫ থেকে ১৯৯৬ পর্যন্ত জাতিসংঘ সুরক্ষা বাহিনী (ইউএনপ্রোফর) এর সাথে সামরিক পর্যবেক্ষক হিসাবে কাজ করেছিলেন।
২৬ জুলাই ২০১৬ জাতিসংঘের মহাসচিব বান কি মুন সাইপ্রাসে জাতিসংঘ শান্তিরক্ষা বাহিনীর ফোর্স কমান্ডার (ইউএনএফআইসিওয়াইপি) হিসেবে মেজর জেনারেল মোহাম্মদ হুমায়ুন কবিরকে নিয়োগ করেছেন। তিনি ইউএন-তে প্রথম মহিলা কমান্ডার মেজর জেনারেল ক্রিস্টিন লুন্ডের স্থলাভিষিক্ত হন । 
কবির ১৯৬৫ সালে চাঁদপুর জেলার সদর উপজেলায় জন্মগ্রহণ করেন। তিনি বিবাহিত এবং তার তিন পুত্র রয়েছে।
রেজা লতিফ

রেজা লতিফ একজন বাংলাদেশী চলচ্চিত্র পরিচালক, প্রযোজক এবং চিত্রনায়ক। তিনি অনন্ত প্রেম (১৯৭৭) এবং গরীবের বউ (১৯৯০) চলচ্চিত্রের সুবাদে শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার পেয়েছিলেন। তিনি ১৯৭০ এর দশকের শুরু থেকে ১৫০ টি চলচ্চিত্র নির্মাণ করেছিলেন। 
রেজা লতিফ প্রথমে নাচের পুতুল ছবিতে কাজ করেছিলেন। 
২০১০ সালে মা বাবার স্বপ্ন চলচ্চিত্রের মাধ্যমে পরিচালনায় আত্মপ্রকাশ করেছিলেন। তার সর্বশেষ পরিচালিত চলচ্চিত্রটি ছিল ভালোবাসার শেষ নাই।
রফিকুল বারী চৌধুরী

রফিকুল বারী চৌধুরী (জন্ম: ১৯৩০ -মৃত্যু: ৮ মে ২০০৫) একজন বাংলাদেশী চিত্রগ্রাহক ও পরিচালক ছিলেন। তিনি গোলাপী এখন ট্রেনে (১৯৭৮), দুই পয়সার আলতা (১৯৮২), হীরা মাটি (১৯৮৮) এবং জয়যাত্রা (২০০৪) চলচ্চিত্রের জন্য চারবার শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার পেয়েছিলেন। 
রফিকুল বারী চৌধুরী ১৯৫৪ সালে লাহোরে সহকারী ক্যামেরাম্যান হিসাবে কর্মজীবন শুরু করেছিলেন। ১৯৬০ সালে ক্যামেরাম্যান হয়েছিলেন। তিনি বাংলাদেশ টেলিভিশনের (বিটিভি) প্রথম ক্যামেরা অপারেটরের দায়িত্ব পালন করেছিলেন। ১৯৬৪ সালে তিনি বিটিভিতে ফেরদৌসী রহমানের সংগীত অনুষ্ঠানের চিত্রনায়ক ছিলেন। তার চলচ্চিত্র 'পেনশন' ১৯৮৪ সালের ভারতীয় চলচ্চিত্র উৎসবে প্রদর্শিত হয়েছিল। যেখানে ফ্রেড মার্শাল ১৯৮৬ সালের আন্তর্জাতিক চলচ্চিত্র গাইডের 'গত কয়েক বছরের সবচেয়ে সফল চলচ্চিত্র' হিসাবে অভিহিত হয়েছিলো। 
রফিকুল বারী চৌধুরী বাংলাদেশ শিশু একাডেমি প্রযোজিত "বাংলা মা-এর দামাল ছেলে" (১৯৯৪) নামে একটি স্বল্পদৈর্ঘ্য চলচ্চিত্র পরিচালনা করেছিলেন। তার নিজস্ব প্রযোজনা সংস্থা "জীবন সীমান্তে" ।
রৈখিক গতি ও ঘূর্ণন গতির সাদৃশ্য

পদার্থবিজ্ঞানে পরিপার্শ্বের সাপেক্ষে কোন বস্তু বা ভৌত ব্যবস্থার স্বীয় অবস্থান পরিবর্তনকে গতি (motion) বলা হয়। গাণিতিকভাবে একে সরণ, দূরত্ব, বেগ, ত্বরণ এবং দ্রুতির মাধ্যমে প্রকাশ করা হয়। কোন বস্তুর গতিকে প্রসঙ্গ কাঠামোর সাপেক্ষে পর্যবেক্ষণ করা হয়। যে কোন রাস্তা, পার্ক, পৃথিবীপৃষ্ঠ, সূর্য, ছায়াপথ, পর্যবেক্ষকের অবস্থান, কোন বিন্দু তথা যে কোন কিছুকে প্রসঙ্গ কাঠামো হিসেবে বিবেচনা করা যেতে পারে। প্রসঙ্গ কাঠামোর সাপেক্ষে বস্তুর অবস্থান পরিবর্তন পরিমাপের মাধ্যমে এর গতি পরিমাপ করা হয়। পক্ষান্তরে প্রসঙ্গ কাঠামোর সাপেক্ষে বস্তু তার অবস্থান পরিবর্তন না করলে অর্থাৎ বস্তুটি স্থির থাকলে এই অবস্থাকে স্থিতি (rest) বলা হয়।
কোন বস্তুর গতি যদি একটি সরলরেখা বরাবর হয় তবে এ গতিকে রৈখিক গতি (linear motion) বলা হয়। বিস্তারিতভাবে বলা যায়, রৈখিক গতির ফলে গতিশীল বস্তুর মধ্যকার যে কোন দুটি বিন্দুর সংযোজক সরলরেখা সর্বদাই বস্তুটির গতিপথের সমান্তরালে অগ্রসর হবে। রৈখিক গতিকে চলন গতিও (translation motuon) বলা হয়। মুক্তভাবে পড়ন্ত বস্তুর গতি রৈখিক গতি।
সাধারণভাবে কোন বস্তু একটি স্থির বিন্দু বা অক্ষের সাপেক্ষে ঘুরতে থাকলে এর গতিকে ঘূর্ণন গতি বলা হয়। ঘূর্ণনরত দৃঢ় বস্তুর অভ্যন্তরীণ প্রতিটি বিন্দুর কৌণিক সরণের হার ঘূর্ণন বিন্দু বা অক্ষের সাপেক্ষে একই হয়। ঘূর্ণনরত দৃঢ় বস্তুর অভ্যন্তরীণ প্রতিটি বিন্দুর বৃত্তাকার গতির কেন্দ্রগুলো যে সরল রেখার উপর অবস্থান করে সে রেখাটিই বস্তুটির ঘূর্ণন অক্ষ। ঘূর্ণন অক্ষের অবস্থান বস্তুর মধ্যে বা বাইরে যে কোনখানে হতে পারে। বিশুদ্ধ ঘূর্ণন গতির ফলে বস্তুর কেবল কৌণিক সরণ ঘটে, রৈখিক সরণ ঘটে না। ঘূর্ণন গতির অপর নাম কৌণিক গতি (angular motion)। পৃথিবীর আহ্নিক গতি, ঘূর্ণায়মান চাকার আবর্তন গতি, চলন্ত পাখার ব্লেডের গতি হল ঘূর্ণন গতির উদাহরণ।
রৈখিক গতি ও ঘূর্ণন গতির রাশিগুলোর মধ্যে পারস্পরিক সদৃশ থাকলেও এরা কিন্তু পরস্পরের সমান নয়। এসব রাশির সংজ্ঞা পরস্পর থেকে ভিন্ন। যেমন— রৈখিক ত্বরণ সৃষ্টিকারী ফ্যাক্টরটি হল বল পক্ষান্তরে কৌণিক ত্বরণ সৃষ্টির জন্য যা দায়ী তা হল টর্ক।
নিচের তালিকাতে রৈখিক গতি ও ঘূর্ণন গতির সাদৃশ্যগুলো দেখানো হল:
বহু-বস্তু সমস্যা

বিপুল সংখ্যক মিথষ্ক্রিয়াশীল কণা দ্বারা গঠিত কোন সূক্ষ্ম বা মাইক্রোস্কোপিক ব্যবস্থার বৈশিষ্ট্য সংক্রান্ত ভৌত সমস্যাগুলোর সুবিস্তৃত পরিসরের একটি সাধারণ নাম হল বহু-বস্তু সমস্যা (Many-body Problem)। সিস্টেমের নিখুঁত বর্ণনা দেওয়ার জন্য কোয়ান্টাম বলবিজ্ঞানকে এখানে যে ব্যবহৃত হতে হয়েছে মাইক্রোস্কোপিক শব্দটি সেটাই বোঝাচ্ছে। বিশেষক্ষেত্রে তিন-বস্তু সিস্টেম (ফাডেফ সমীকরণ) এবং চার-বস্তু সিস্টেমকে (ফাডেফ–ইয়াকুভস্কি সমীকরণ) বহু-বস্তু সমস্যারূপে ব্যবহার করা যেতে পারে এবং কখনো কখনো একে একইভাবে কিছু-বস্তু সমস্যার মত পৃথক পৃথকভাবে শ্রেণিবদ্ধ করা যেতে পারে। তথাপি ‘কার্যত অসীম’, ‘সমসত্ত্ব’ কিংবা স্ফটিকের ন্যায় ‘পর্যায়বৃত্ত’ ব্যবস্থার ক্ষেত্রে আলোচ্য “"বহু"” শব্দটি শূন্য থেকে অসীম পর্যন্ত যেকোন সংখ্যা নির্দেশ করতে পারে। এ ধরনের কোয়ান্টাম ব্যবস্থায় দুটি কণার মধ্যকার পুনরাবৃত্তিক মিথস্ক্রিয়া কোয়ান্টাম অনুবন্ধ বা কোয়ান্টাম জটের সৃষ্টি করতে পারে। এর ফলে সিস্টেমের তরঙ্গ ফাংশন বিপুল পরিমাণ তথ্যযুক্ত এক জটিল বিষয় হয়ে উঠে যা নিশ্চিত বা বিশ্লেষণী হিসাবকে সচরাচর অবাস্তব এমনকি অসম্ভব পর্যন্ত করে ফেলে। বহু-বস্তুর তাত্ত্বিক পদার্থবিজ্ঞান তাই প্রায় ক্ষেত্রেই আসন্নায়ন বা সমস্যার একটি সেট এবং বিজ্ঞানে একে কম্পিউটার জগতের অতীব সংশ্লিষ্ট ক্ষেত্ররূপে নির্ধারণ করা হয়।
অ্যাকাডেমি

অ্যাকাডেমি বা আকাদেমি (আত্তীয় গ্রীক: Ἀκαδήμεια; কোইনে গ্রীক: Ἀκαδημία) হল মাধ্যমিক বা তৃতীয়ক উচ্চশিক্ষার কোনো প্রতিষ্ঠান। আকাদেমি পরিভাষাটি পরিভাষা যা বিভিন্ন অর্থে ব্যবহৃত হয়, যেগুলির কয়েকটি নিচে দেওয়া হল:
১. "অ্যাকাডেমি" পরিভাষাটি বিভিন্ন প্রকাশনা মাধ্যম, প্রচার মাধ্যম ও প্রাতিষ্ঠানিক নামে "অ্যাকাডেমী", "একাডেমী", "একাডেমি", "আকাদেমি", "অকাদেমি", ইত্যাদি প্রতিবর্ণীকরণেও দেখা যেতে পারে। বাংলা উইকিপিডিয়াতে ইংরেজি শব্দের প্রতিবর্ণীকরণের নীতি অনুসারে "অ্যা" এবং হ্রস্ব-ই কার ব্যবহার করা হয়েছে।
নাহিদুল ইসলাম

অক্টোবরে ২০১৮ সালে বাংলাদেশ প্রিমিয়ার লিগের খসড়া অনুসরণ করে রংপুর রাইডার্স দলে তাকে দলে জায়গা দেওয়া হয়েছিল। 
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে গাজী গ্রুপ চট্টগ্রাম তাকে কিনে নেয়। প্রতিযোগিতার ১২ই ডিসেম্বর খেলায়, মিনিস্টার গ্রুপ রাজশাহীর বিপরীতে ৪ ওভারে ১৯ রানের বিনিময়ে ৩টি উইকেট নিয়ে ম্যাচ সেরা নির্বাচিত হন।
নাঈম ইসলাম জুনিয়র

নাঈম ইসলাম (জন্ম: ১৯ অক্টোবর ১৯৯৪) একজন বাংলাদেশী ক্রিকেটার। তিনি স্লো লেফট-আর্ম অর্থডক্স বোলার। যিনি বাংলাদেশ অনূর্ধ্ব-১৯ ক্রিকেট দলের প্রতিনিধিত্ব করেছিলেন। তিনি ডানহাতে ব্যাট করেন। তিনি ২০১১ সালে চট্টগ্রাম বিভাগ ক্রিকেট দলের বিপক্ষে রাজশাহী বিভাগ ক্রিকেট দলের হয়ে প্রথম-শ্রেণীর ক্রিকেটে আত্মপ্রকাশ করেছিলেন। ম্যাচটিতে ৩ উইকেট নেন। তিনি তার ২ বছর পরে লিস্ট এ ক্রিকেট তালিকায় আত্মপ্রকাশ করেছিলেন। এর ৯ মাস আগে তিনি টি-টোয়েন্টিতে আত্মপ্রকাশ করেছিলেন। 
নাঈম ইসলাম- ক্রিকইনফো
আমিনুল ইসলাম (ক্রিকেটার, জন্ম ১৯৯৯)

আমিনুল ইসলাম (জন্ম: ৬ নভেম্বর ১৯৯৯) একজন বাংলাদেশী ক্রিকেটার।
১১ ই ফেব্রুয়ারি ২০১৮ সালে ২০১৭-১৮ ঢাকা প্রিমিয়ার বিভাগ ক্রিকেট লিগে মোহামেডান স্পোর্টিং ক্লাব ক্রিকেট দলের হয়ে তিনি লিস্ট এ ক্রিকেটে অভিষিক্ত হন। লিস্ট এ ক্রিকেট তালিকয় অভিষেকের আগে তিনি ২০১৮ আইসিসি অনূর্ধ্ব-১৯ ক্রিকেট বিশ্বকাপে বাংলাদেশ দলে ছিলেন। তিনি ২৫ ফেব্রুয়ারি ২০১৯ সালে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে টি-টোয়েন্টিতে অভিষিক্ত হন।
তিনি ২০১৮-১৯ ঢাকা প্রিমিয়ার ডিভিশন ক্রিকেট লিগ টুর্নামেন্টে ১৩ ম্যাচে ৪৪০ রান নিয়ে বাংলাদেশ ক্রীড়া শিক্ষা প্রতিষ্ঠান ক্রিকেট দলের শীর্ষস্থানীয় রান সংগ্রাহক ছিলেন। আগস্ট ২০১৯ সালে, তিনি বাংলাদেশের ২০১৯-২০ মৌসুমের আগে একটি প্রশিক্ষণ শিবিরে ৩৫ জন ক্রিকেটারের একজন হিসেবে ডাক পান।
২০১৯ সালের সেপ্টেম্বরে, তিনি জাতীয় দলের হয়ে খেলার জন্য ডাক পান। তাকে ২০১৯-২০ বাংলাদেশ ত্রি-জাতির সিরিজের সর্বশেষ দুটি টি-টোয়েন্টি আন্তর্জাতিকের জন্য দলে যুক্ত করা হয়। ১৮ সেপ্টেম্বর ২০১৯ তারিখে জিম্বাবুয়ের বিপক্ষে বাংলাদেশের হয়ে টি -২০ তে তার অভিষেক হয়। ২০১৯ সালের নভেম্বরে ভারত সফরে বাংলাদেশ দলের টি২০আই স্কোয়াডে খেলার জন্য নির্বাচিত হন। ৩ নভেম্বর ২০১৯ তারিখে ভারতের বিপরীতে ৩ ওভারে ২২ রানের বিনিময়ে ২টি উইকেট লাভ করেন।
আসাম মহিলা বিশ্ববিদ্যালয়

আসাম মহিলা বিশ্ববিদ্যালয় হচ্ছে একটি সরকারি বিশ্ববিদ্যালয় যা ভারতের আসাম রাজ্যের যোরহাট অবস্থিত। আসাম বিধানসভায় আসাম মহিলা বিশ্ববিদ্যালয় সন্দর্ভের (২০১৩ এর XXII) মাধ্যমে ২০১৩ সালে বিশ্ববিদ্যালয়টি প্রতিষ্ঠিত হয়। এটি আসামের প্ৰথম মহিলা বিশ্ববিদ্যালয়।
প্রতিষ্ঠালগ্নে রাজ্য সরকার অসম কৃষি বিশ্ববিদ্যালয়ের উপাচাৰ্যকে পরামর্শদাতা হিসেবে নিয়োগ দিয়েছিল।
বিশ্ববিদ্যালয়টিতে স্নাতক, স্নাতকোত্তর এবং ডিপ্লোমা পাঠ্যক্ৰমসমূহ শিক্ষা দেয়া হয়।
এনিগমা (মার্ভেল কমিক্স)

তারা ভিরাংগো একটি কাল্পনিক সুপারহিরো চরিত্র যা আমেরিকান কমিক বুক প্রকাশক মার্ভেল কমিকসে উপস্থিত। তারা একজন স্থানীয় বাংলাদেশি। ন্যানো-ভাইরাসের কারণে তিনি অতিমানবীয় শক্তি পান,যা বৌদ্ধ দেবী তারার সাথে কিছু সম্পর্কিত।
এনিগমা তার কমিক আত্মপ্রকাশ করেন পিটার পার্কার : স্পাইডার ম্যান (খণ্ড ২) # ৪৮ এ। তারা বাংলাদেশী মালপুরায় গ্রামে সংক্রামণকারী এজিকে ইনকের বিরুদ্ধে প্রতিশোধ চেয়েছিল। ন্যানো ভাইরাস দ্বারা আক্রান্ত ও নিহতদের বিচারে সহায়তা পেতে তিনি স্পাইডার ম্যানের সাথে যোগাযোগ করেন। সুস্পষ্ট মিউট্যান্ট ক্ষমতা বৃদ্ধিতে সক্ষম একটি বুদ্ধিমান ধাতব ন্যানো-ভাইরাস তৈরি করতে এজিকে কর্পোরেশন সিআইএ থেকে অনুমতি পায়। এজিকে মালপুরায় ভাইরাসটি পরীক্ষা করে, যাতে চার হাজার মানুষ নিহত হয়েছিল। তারা বেঁচে গিয়েছিলেন, তবে ভাইরাস দ্বারা সংক্রামিত হয়েছিল, যা তাকে অতিমানবীয় ক্ষমতা দিয়েছিল।
বছর কয়েক পরে, তারা নিউ ইয়র্ক শহরে আসেন এবং বৌদ্ধ দেবী তারার নাম অনুসারে নিজেকে এনিগমার হিসেবে পরিচয় দেন। তিনি এজিকে ভল্টস থেকে পঞ্চাশ-মিলিয়ন ডলার মূল্যের স্টার অফ পার্সিয়া হীরাটি চুরি করেছিলেন এবং স্পাইডার-ম্যানের মুখোমুখি হন, যার সাথে তিনি মস্তিষ্কের মাধ্যমে যোগাযোগ করেন, তাকে মালপুরা বিপর্যয়ের স্মৃতিতে ঝলকানি দেন। পরের রাতে, তিনি স্পাইডার-ম্যান ও তারার মধ্যে ধাওয়া হয়, যেখানে স্পাইডা-ম্যান অজ্ঞান হয়ে যায়। জেগে উঠলে স্পাইডার ম্যান দেখতে পেল যে তারা তাকে এজিকে সদর দফতরে নিয়ে এসেছেন।
এনজিমা এজিকের সদর দফতরে এজিকে প্রধান কর্কল্যাণ্ড এবং তার সুরক্ষা পরিচালক করম্যানের সাথে দেখা করেন। তিনি দাবি করেছিলেন যে মালপুরা গ্রামে বেঁচে যাওয়া ব্যক্তিদের স্টার অফ পার্সিয়ার বিনিময়ে অতিরিক্ত পঞ্চাশ মিলিয়ন ডলার ক্ষতিপূরণ দেওয়া উচিত। করম্যান তা প্রত্যাখ্যান করে এবং নিয়ন্ত্রণ ভাইরাস দ্বারা ভরা একটি স্ক্রিন্ট-বন্দুক দিয়ে তাকে হুমকি দেয়, যা তাকে তাৎক্ষণিকভাবে হত্যা করবে। স্পাইডার ম্যান শীঘ্রই সেখানে উপস্থিত হয় এবং দুই বীরাঙ্গন করম্যানের সাথে লড়াই করতে করতে গবেষণাগারে চলে যায়। যেখানে তারা লড়াই করছিলো যতক্ষণ না করম্যান দুর্ঘটনাক্রমে ভাইরাসটির বেশ কয়েকটি টেস্ট টিউবকে নিজের দিকে ছড়িয়ে দিয়েছিল, যা তাকে ভাইরাসে রূপান্তরিত করে। ভাইরাস মেঝে দিয়ে গলে গেল এবং এনিগমা অদৃশ্য হয়ে গেল। পরে তিনি নিউইয়র্কের রাস্তায় পিটার পার্কারের সাথে সংক্ষিপ্ত মুখোমুখি হয়েছিলেন। তিনি পিটারের সহায়তার জন্য তাকে ধন্যবাদ জানালেন এবং তারপরে ভিড়ের মধ্যে হারিয়ে গেলেন।
কাভি কাভি

কাভি কাভি (, ) হচ্ছে ১৯৭৬ সালে মুক্তিপ্রাপ্ত একটি হিন্দি চলচ্চিত্র যেটি যশ চোপড়া পরিচালনা এবং প্রযোজনা করেছিলেন, এবং কাহিনী লিখেছিলেন তার স্ত্রী প্যামেলা চোপড়া। চলচ্চিত্রটিতে অভিনয় করেছিলেন অমিতাভ বচ্চন, রাখী, শশী কাপুর, ওয়াহিদা রহমান, ঋষি কাপুর, নীতু সিং এবং সিমি গাড়েওয়াল। শশী কাপুর এবং অমিতাভ বচ্চনকে নিয়ে যশ চোপড়া এর আগে "দিওয়ার" (১৯৭৫) চলচ্চিত্র পরিচালনা করেছিলেন। এই "কাভি কাভি" ছিলো অমিতাভ এবং শশীর একসঙ্গে দ্বিতীয় কাজ।
"কাভি কাভি" এর গানগুলো দারুণ জনপ্রিয়তা পেয়েছিলো, সঙ্গীত পরিচালক খৈয়াম শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার পেয়েছিলেন এবং শ্রেষ্ঠ গীতিকার বিভাগে ফিল্মফেয়ার পুরস্কার পেয়েছিলেন সাহির লুধিয়ানভি, "কাভি কাভি মেরে দিল মে খায়াল আতা হে" গানটির জন্য, এই একই গানটির জন্য মুকেশ শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার পেয়েছিলেন।
ফেরদৌস ওয়াহিদ

ফেরদৌস ওয়াহিদ বাংলাদেশী চলচ্চিত্রের নেপথ্য গায়ক, লোক সঙ্গীতশিল্পী ও চলচ্চিত্র পরিচালক
জন্ম বাংলাদেশের মুন্সীগঞ্জ জেলার শ্রীনগর থানায় দক্ষিণ পাইকসা গ্রামে। ফেরদৌস ওয়াহিদের বাবা ওয়াহিদ উদ্দিন আহমেদ ও মা উম্মে হাবিবা নূরজাহান। ছয় ভাই তিন বোনের মধ্যে তিনি সবার ছোট।তিনি তার কিশোর বয়স কাটিয়েছেন কানাডায়।
ফেরদৌস ১৯৭০-এর দশকে তার কর্মজীবন শুরু করেছিলেন। রবীন্দ্রসঙ্গীত শিক্ষার মধ্য দিয়ে শুরু হয় তার গানের যাত্রা। পরবর্তিতে লোকসঙ্গীতে তালিম নিয়েছেন আব্দুল আলিমের কাছে। গান শেখা শুরু করেন ওস্তাদ মদনমোহন দাশের কাছে। ক্লাসিকাল গান শেখেন ওস্তাদ ফজলুল হকের কাছে। তার ছেলে হাবিব ওয়াহিদও পপ গায়ক। ক্যারিয়ার শুরু করার সময় তার কয়েকটি হিট গান আনিস জেড চৌধুরী, লাকী আখান্দ এবং আলম খান সুর করেছিলেন। এর পর হতে বর্তমান সময়কাল পর্যন্ত তিনি পরিচালনা ও গান করছেন। এছাড়া দেশ বিদেশে গান গেয়ে থাকেন ।
বাংলাদেশের একজন খ্যাতিমান সঙ্গীতশিল্পী ও সঙ্গীত পরিচালক। সিনেমাতে ফেরদৌস ওয়াহিদ প্রথম প্লে-ব্যাক করেন দেওয়ান নজরুল পরিচালিত ‘আসামী হাজির’ সিনেমায়। পরিচালকের লেখা ও আলম খানের সুর সঙ্গীতে সাবিনা ইয়াসমিনের সঙ্গে ‘আমার পৃথিবী তুমি’ গানটি করেন। সিনেমায় তার আলোচিত গান হচ্ছে ‘ওগো তুমি যে আমার কতো প্রিয়’, ‘আমি এক পাহারাদার’,‘ শোন ওরে ছোট্ট খোকা’, ‘আমি ঘর বাঁধিলাম’ ইত্যাদি। সিনেমার বাইরে তার গাওয়া আলোচিত গান হচ্ছে ‘মামুনিয়া’, ‘আগে যদি জানতাম’, ‘এমন একটা মা দেনা’। । তুমি আমি যখন একা খোকা এছাড়াও তার পনেরোর অধিক একক অ্যালবাম রয়েছে । 
তার নির্মিত প্রথম সিনেমা ‘কুসুমপুরের গল্প’ এতে তিনি নিজে অভিনয় করেন। ১৯৯৮ সালে আবুল হোসেন খোকন পরিচালিত ’ভয়ঙ্কর বদমাশ’ সিনেমাতে প্রথমবারের মতো নায়ক চরিত্রে অভিনয় করেন ফেরদৌস ওয়াহিদ। এতে তার বিপরীতে অভিনয় করেছিলেন ববিতা।
২০০৪ সালে পরিচালক হিসেবে আত্মপ্রকাশ করেন তিনি। তিনি নির্মাণ করেন ’ডেঞ্জারম্যান’ নামের একটি টেলিফিল্ম। এরপর ’দুরন্ত অভিযান’, ’কয়েদি’ নামে দুটি অ্যাকশন-অ্যাডভেঞ্চারধর্মী টেলিফিল্ম নির্মাণ করেন। ফেরদৌস ওয়াহিদ পরিচালিত প্রথম চলচ্চিত্র ’কুসুমপুরের গল্প’, এই ছবিতে ফেরদৌস ওয়াহিদ ছাড়াও অভিনয় করেছেন নবাগত পলাশ ও পুতুল।
পাটন জেলা

পাটন জেলা হল পশ্চিম ভারতের গুজরাত রাজ্যের ৩৩টি জেলার মধ্যে একটি। পাটন জেলাটির উত্তরে গুজরাতের সীমানা অবস্থিত এবং উত্তর ও উত্তর-পূর্বে বনাসকাণ্ঠা জেলা, পূর্ব ও দক্ষিণ-পূর্বে মেহসানা জেলা, দক্ষিণে সুরেন্দ্রনগর জেলাএবং পশ্চিমে কচ্ছ জেলা এবং কচ্ছের রণ অবস্থিত। জেলাটির আয়তন ৫৭৯২ বর্গকিলোমিটার।
পাটনের কিছু অঞ্চল যেমন হারিজ ও সামি, কচ্ছ সীমান্তবর্তী অঞ্চল যথেষ্ট সংবেদনশীল। ভৌগোলিকভাবে সীমানা বেশ কিছুটা দূরে থাকলেও এখানে এবং পাকিস্তানের সীমান্তের মধ্যে কোনও জনবসতি নেই।
এই জেলার পূর্ব নাম পাটন ছিল যা এখন এই জেলার সদর দপ্তর। এটি গুজরাতের প্রাচীন ও মধ্যযুগীয় রাজধানীগুলির মধ্যে একটি যা কে.এম. মুন্সী রচিত উপন্যাসটিতে স্পষ্টভাবে বর্ণিত রয়েছে। মূলত রাজা ভানরাজ চাভদা একটি নতুন শহর প্রতিষ্ঠা করেছিলেন এবং তার নাম রেখেছিলেন আনাহিলপুর পাটন বা আনহিলবাদ পাটন নামকরণের পরে তাঁর খুব নিকটতম বন্ধু 'আনাহিল ভারবাদ' পাটন রাজ্য প্রতিষ্ঠার পথপ্রদর্শক ছিলেন, স্থানীয় আদিবাসী, নাগরিক এবং তাঁর পিতার অনুগত যোদ্ধারাদের সহায়তায় দক্ষিণ থেকে তৎকালীন শাসকের বিরুদ্ধে দীর্ঘ লড়াই করেছিলেন। যা বর্তমানে পাটন থেকে কয়েক কিলোমিটার দূরে পঞ্চসার রাজার রাজ্য। পরে ভীমদেব, কুমারপাল, সিদ্ধরাজ এবং কর্ণদেবের মতো বেশ কয়েকটি শাসক পাটন থেকে শাসন করেছিলেন।
এই জেলাটি ৯টি তালুক নিয়ে গঠিত যেমন- পাটন, সিদ্ধপুর, চানসমা, হরিজ, সামি, রাধানপুর, সানতালপুর, শঙ্করেশ্বর, সরস্বতী ইত্যাদি। ২-১০-৯৭ তারিখে পাটন জেলা মেহসানা ও বনাসকাণ্ঠা জেলার অংশ থেকে গঠিত হয়েছিল। পাটন জেলাটি গঠিত হয়- পাটন, সিদ্ধপুর, চানসমা, হরিজ ও সামি তালুক মেহসানা জেলার অন্তর্গত এবং বনাসকাণ্ঠা জেলার রাধানপুর ও সানতালপুর তালুক নিয়ে গঠিত হয়েছিল। এই জেলার সদর দফতর পাটন। এই জেলায় অনেক হিন্দু মন্দির এবং জৈন মন্দির রয়েছে। এই জেলার সদর দফতর পাটন শহর যা সব মিলিয়ে একটি গুরুত্বপূর্ণ পর্যটন কেন্দ্র তৈরি করেছে। শঙ্করেশ্বর জৈন মন্দিরের মতো ধর্মীয় স্থানগুলি জনপ্রিয় এছাড়া সহস্ট্রালিং হ্রদ এবং রানাকাই ভাভ স্থানগুলিও জনপ্রিয়।
২০১১ সালের আদমশুমারি অনুসারে, পাটন জেলার জনসংখ্যা ১,৩৪৩,৭৩৪ জন। সোয়াজিল্যান্ড এর সমান জনসংখ্যা। এই জেলাটি ভারতে ৩৫৯তম স্থান (মোট ৬৪০ এর মধ্যে)। এই জেলার জনসংখ্যার ঘনত্ব ২৩৪ জন প্রতি বর্গকিলোমিটার (৬১০/বর্গ মাইল)। ২০০১-২০১১ সময়কালে জনসংখ্যা বৃদ্ধির হার ১৩.৫৩% ছিল। পাটন জেলায় প্রতি ১০০০ জন পুরুষের মধ্যে ৯৩৫ জন মহিলার লিঙ্গ অনুপাত রয়েছে এবং সাক্ষরতার হার ৭২.৩০%।
ভারতের ২০১১ সালের আদমশুমারি অনুসারে, এই জেলার জনসংখ্যার ৯৮.৩৬% গুজরাতি এবং ১.১৭% হিন্দি ভাষায় কথা বলেন।
গুজরাত সোলার পার্ক চারাঙ্কাতে সৌর বিদ্যুৎ উৎপাদন ক্ষমতা ৩৪৫ মেগাওয়াট। এই পার্কটিকে আরও উন্নত করা হচ্ছে।
মনিরুল ইসলাম (পুলিশ কর্মকর্তা)

মনিরুল ইসলাম (জন্ম: ১৫ জুন ১৯৭০) বাংলাদেশ পুলিশের একজন অতিরিক্ত আইজিপি ছিলেন। তিনি অতিরিক্ত পুলিশ কমিশনার, ডিএমপি ও কাউন্টার টেরোরিজম অ্যান্ড ট্রান্সন্যাশনাল ক্রাইম (সিটিটিসি) এর প্রধান ছিলেন। এবং সর্বশেষ তিনি পুলিশের স্পেশাল ব্রাঞ্চ (এসবি) প্রধান হিসেবে দায়িত্ব পালন করেছেন। তিনি ঢাকা মহানগর পুলিশের সিটিটিসি ইউনিট গঠনে মূল ভূমিকা পালন করেছিলেন।
মনিরুল ইসলামের ১৯৭০ সালের ১৫ জুন জন্মগ্রহণ করেন। তিনি নর্থামব্রিয়া বিশ্ববিদ্যালয় থেকে ব্রিটিশ আইনে স্নাতক হন। তিনি প্রাপ্ত তার মাস্টার্স ইংরেজি এবং ক্রিমিনাল জাস্টিস থেকে গণহত্যা স্টাডিজ এবং ঢাকা বিশ্ববিদ্যালয় থেকে স্নাতকোত্তর ডিপ্লোমা করেন। তিনি ঢাকা বিশ্ববিদ্যালয়ের অপরাধ সংক্রান্ত একটি অনুষদও ছিলেন।
ইসলাম ১৯৯৫ সালে বাংলাদেশ সিভিল সার্ভিস (বিসিএস) পরীক্ষার মাধ্যমে এএসপি হিসাবে বাংলাদেশ পুলিশ বাহিনীতে যোগদান করেছিলেন। তিনি গোয়েন্দা শাখায় ৯ বছর এবং স্পেশাল ব্রাঞ্চে দুই বছর দায়িত্ব পালন করেছিলেন। তিনি সিটিটিসির অন্যতম প্রতিষ্ঠাতা কর্মকর্তা।
২০২৪ সালে হাসিনা সরকারের পতনের পর তার বিরুদ্ধে ভুয়া জঙ্গী নাটক সাজিয়ে মানুষেক হয়রানি করার বহু অভিযোগ পাওয়া যায়।এমনকি ২০২৪ সালের আগস্টে শেখ হাসিনা সরকার পতনের পর বিভিন্ন অভিযোগের ভিত্তিতে তার বিরুদ্ধে হত্যা মামলাসহ একাধিক মামলা দায়ের করা হয়েছে।
আলী আরশাদ মীর

আলী আরশাদ মীর (, ১ জানুয়ারি ১৯৫১- ১৬ অক্টোবর ২০০৮) একজন মহাকাব্যিক পাঞ্জাবি কবি এবং লেখক ছিলেন, কখনও কখনও "পাঞ্জাবের হোমার " হিসাবে বর্ণিত হন। তার রচনাগুলি উর্দু ও ইংরেজি ভাষায় অনুবাদ করা হয়েছে। ১৯৭০ এর দশকে, "আন্তর্জাতিক সংগীতে" তাকে স্বীকৃতি এনেছিল। তার লাইন "(" ) পাঞ্জাবের একটি জনপ্রিয় স্লোগান। তার রচনায় কয়েক ডজন কবিতা রয়েছে যা সমাজের নিপীড়িত মানুষের আর্থ-সামাজিক অবস্থাকে চিত্রিত করে। উপমহাদেশের প্রতিরোধ আন্দোলনের ত্যাগও তুলে ধরেছে।
আলী আরশাদ মীর চিশতিয়ান জেলার এক মুসলিম পরিবারে জন্মগ্রহণ করেন। তিনি পাঞ্জাবী ভাষায় এমএ পাস করেন এবং সরকারি এমএও কলেজ লাহোরের সহযোগী অধ্যাপক হিসাবে নিয়োগ পান। পরে তিনি ওকারা সরকারি ডিগ্রি কলেজ দেপালপুরে এর অধ্যক্ষ হিসাবে যোগদান করেন।
মীর ১৬ বছর বয়সে তার প্রথম কাব্য রচনা লিখেছিলেন এবং খুব প্রথম থেকেই একটি "ইনকিলাবী" বা গভীর কবি হিসাবে বিবেচিত হতেন। সুবিধাবঞ্চিত মানুষের দুর্দশার চিত্রায়নে তিনি তার জীবন উৎসর্গ করেছিলেন। তার কবিতা নিপীড়িত মানুষের অনুপ্রেরণার উৎস হিসাবে বিবেচিত হয়। ১৯৭০-এর দশকে, তিনি বিপ্লবী আন্তর্জাতিক সংগীত রচনা করেছিলেন, "গিরতী হুই দেওয়ালো কো আইক ঢাকা অর দো", যা বিদ্রোহে ব্যবহৃত একটি জনপ্রিয় স্লোগান হিসাবে রয়ে গেছে। একই যুগে তিনি "রবি সি বায়াস তাক নামে" একটি পাকিস্তানি ছায়া নাটক রচনা করেছিলেন। তিনি ওস্তাদ দামানের মরণোত্তর রচনাটি সংকলন করেছিলেন এবং এর নামকরণ করেছিলেন "দমন দাদে মতি"।
কাইফি আজমি মীরের কবিতাগুলি উর্দুতে অনুবাদ করেছিলেন। ওয়াহেদ আহমেদ এর কবিতা "খান বাদোশ", একটি প্রধান উর্দু রচনা হিসাবে বিবেচিত, মীর সাহাবের মহাকাব্য "গাওয়াথি গল্প দি যুদ্ধ" থেকে উদ্ভূত হয়েছিল।
মীর ২০০৮ সালের অক্টোবরে মারা যান। তার শেষ কবিতা "নাজাম কুজ চেয়ার বাদ সামনি যায় ঘি" ছিল। 
তার সাহিত্যকর্ম মরণোত্তর প্রকাশিত হয়েছিল। তার বই "ইক কথা দে ওয়ার" তার জীবন, বিশ্বাস ও শিক্ষা সম্পর্কে আত্মজীবনীমূলক নোট রয়েছে। "রবি সি বায়াস তাক" নাটকটি ন্যাশনাল কলেজ অফ আর্টসের সিলেবাসে অন্তর্ভুক্ত রয়েছে।
প্রতিবছর মীর ফাউন্ডেশন পাঞ্জাবি মেলা আয়োজন করে। একটি ইভেন্ট যা কবি ও পাঞ্জাবি সাহিত্যের সাথে জড়িত লোকদের নিয়ে তার কাজগুলি পরিচালনা করে তাকে শ্রদ্ধা নিবেদন করেন।
আবদুল কাহার খান ওদান

<nowiki> </nowiki>আবদুল কাহার খান ওদান ( ) এমন একজন পাকিস্তানি রাজনীতিবিদ যিনি আগস্ট ২০১৩ সাল থেকে মে ২০১৮ সাল পর্যন্ত পাকিস্তানের জাতীয় পরিষদের সদস্য ছিলেন।
তিনি ২০১৩ সালের পাকিস্তানের সাধারণ নির্বাচনে পিবি -১২ (কিল্লা আবদুল্লাহ -২) আসন থেকে পশতুনখোয়া মিলি আওয়ামী পার্টির (পিকেএমএপি) প্রার্থী হিসাবে বেলুচিস্তানের প্রাদেশিক পরিষদের আসনে প্রার্থী হয়েছিলেন তবে তিনি পরাজিত হন। তিনি ৫,৮২২ টি ভোট পেয়ে সিট জেমরাক খানের কাছে হেরেছিলেন । 
তিনি ২০১৩ সালের আগস্টে অনুষ্ঠিত উপনির্বাচনে এনএ -২৬২ (কিল্লা আবদুল্লাহ) থেকে পিকেএমএপির প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন। ২০১৩ সালের মে মাসে মেহমুদ খান আছাকজাই জয়লাভের পরে এই আসনটি শূন্য হয়ে যায়, তার নিজের জাতীয় সংসদীয় আসনে জিতে থাকা আসনটি ধরে রাখতে এই আসনটি শূন্য হয়।
রয়্যাল ডাচ ফুটবল অ্যাসোসিয়েশন

রয়্যাল ডাচ ফুটবল অ্যাসোসিয়েশন (, , ; এছাড়াও সংক্ষেপে কেএনভিবি () নামে পরিচিত) হচ্ছে নেদারল্যান্ডসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৮৯ সালের ৮ই ডিসেম্বর তারিখে প্রতিষ্ঠিত হয়েছে। এটি প্রতিষ্ঠার ১৫ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৬৫ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর নেদারল্যান্ডসের জিস্টের কেন্দ্রীয় পৌরসভায় অবস্থিত। ১.২ মিলিয়নেরও বেশি সদস্য নিয়ে কেএনভিবি হলো নেদারল্যান্ডসের একক বৃহত্তম ক্রীড়া সংস্থা।
এই সংস্থাটি নেদারল্যান্ডসের পুরুষ, নারী এবং যুব জাতীয় দলের পাশাপাশি ঘরোয়া ফুটবলে এরেডিভিসি, এরস্টে ডিভিসি, অপেশাদার লীগ এবং কেএনভিবি কাপের মতো প্রতিযোগিতার সকল কার্যক্রম পরিচালনা করে। ২০১০-এর দশকে তিনটি মৌসুমে, কেএনভিবি এবং এর বেলজীয় অংশের সহযোগিতায় একটি যৌথ শীর্ষ স্তরের নারী লীগ, বেনে লীগ পরিচালনা করেছিল। দুটি দেশ ২০১৪–১৫ মৌসুমের পরে লীগটি ভেঙে দিয়ে তাদের নিজস্ব শীর্ষ-স্তরের লীগ পুনরায় প্রতিষ্ঠিত করার পূর্ব পর্যন্ত উক্ত লীগটি পরিচালনা করেছিল। বর্তমানে রয়্যাল ডাচ ফুটবল অ্যাসোসিয়েশনের সভাপতির দায়িত্ব পালন করছেন জাস্ট স্পি এবং সাধারণ সম্পাদকের দায়িত্ব পালন করছেন সম্পাদক খেইস ডে ইয়ং।
১৮৮৯ সালে, নেদারল্যান্ডস্কে ভয়েটবাল এন অ্যাথলেটিক বন্ড নামে প্রতিষ্ঠিত হয়েছিল। কিছু মতবিরোধের কারণে বেশ কয়েকটি ফুটবল ক্লাব এর সাথে তাদের যোগাযোগ বন্ধ করে দেয় এবং একত্রে কোনিঙ্কলিজকে নেদারল্যান্ডস ভয়েটবলবন্ড (কেএনভিবি) গঠন করেছিল, যা পরবর্তীকালে বর্তমান নামে নামকরণ করা হয়েছিল। এটি ১৯০৪ সালে ফিফার অন্যতম প্রতিষ্ঠাতা সদস্য এবং ইউরোপের প্রথম অ-ব্রিটিশ ফুটবল সংস্থায় পরিণত হয়। ১৮৭৯ সালে হারলেমে প্রথম ডাচ ফুটবল ক্লাবটি সংগঠিত হয়েছিল। এই সংস্থা প্রতিষ্ঠিত হওয়ার পূর্বে বেসরকারিভাবে নেদারল্যান্ডস ফুটবল লীগ চ্যাম্পিয়নশিপ ইতোমধ্যে এক দশক ধরে অস্তিত্ব ছিল। ১৯৯৯ সালে কেএনভিবি ফুটবলের পেশাদারিত্বকে অস্বীকার করেছিল। এটি বলেছে যে "এটি সর্বাত্মকভাবেই এর বিরুদ্ধে প্রতিবাদ করবে"। ২০১২ সালে কেএনভিবি সমকামী ফুটবলের প্রচারের জন্য 'সবার জন্য ফুটবল' নামে একটি ১১ দফা কর্মপরিকল্পনা চালু করে। এটি 'গে? এতে কিছু আসে যায় না' নামে একটি ৩০-সেকেন্ডের ভিডিও প্রকাশ করেছে; উক্ত ভিডিওটি সম্প্রচারক বিএনএন প্রস্তুত করেছিল। এই ভিডিওটি অক্টোবরে অনুষ্ঠিত অ্যান্ডোরার বিরুদ্ধে নেদারল্যান্ডস জাতীয় ফুটবলের দলের বিশ্বকাপ বাছাইপর্বের ম্যাচ চলাকালীন প্রদর্শিত হয়েছে।
২০১৪ ফিফা বিশ্বকাপ চলাকালীন, এটি রয়্যাল ফিলিপসের সাথে ব্রাজিল জুড়ে ছয়টি ফুটবল ক্লিনিক খোলায় সহযোগিতা করেছিল। বার্ট ভান ওস্টভিন হলেন কেএনভিবির বর্তমান সেক্রেটারি জেনারেল।
আরফা সিদ্দিক

সিদ্দিকের জন্ম ২৮ জানুয়ারি ১৯৮৭ সালে পাকিস্তানের বেলুচিস্তানের মুসলিম বাগে।<ref name="profile/pabaloch"></ref> তিনি তথ্য প্রযুক্তিতে বিজ্ঞান স্নাতক এবং রাষ্ট্রবিজ্ঞানে স্নাতকোত্তর করেছেন। 
সিদ্দিক ২০১৩ সালের পাকিস্তানের সাধারণ নির্বাচনে মহিলাদের জন্য সংরক্ষিত আসনে পশতুনখোয়া মিলি আওয়ামী পার্টির প্রার্থী হিসাবে বেলুচিস্তানের প্রাদেশিক পরিষদে নির্বাচিত হয়েছিলেন।
বীরু কৃষ্ণণ

বীরু কৃষ্ণণ একজন ভারতীয় অভিনেতা ও কত্থক নৃত্যশিল্পী ছিলেন।
বীরু কৃষ্ণণ চলচ্চিত্রে অভিনয় করতেন। এছাড়া, তিনি কত্থক প্রশিক্ষণ দিতেন। প্রিয়াঙ্কা চোপড়া, ক্যাটরিনা কাইফ, করণবীর বোহরা, আথিয়া শেট্টির মত অভিনয়শিল্পীরা তার কাছে কত্থক শিখেছেন। তিনি "আকেলে হাম আকেলে তুম", "রাজা হিন্দুস্তানী", "ইশক" ও "দুলহে রাজা" র মত চলচ্চিত্রে অভিনয় করেছেন।
বীরু কৃষ্ণণ ২০১৯ সালের ৭ নভেম্বর মুম্বাইয়ে প্রয়াত হন।
ভিল্লুপুরম লোকসভা কেন্দ্র

ভিল্লুপুরম লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।
তামিলনাড়ুর সবচেয়ে গুরুত্বপূর্ণ আসনগুলির মধ্যে অন্যতম হল লোকসভা ভিল্লুপুরম আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত।
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
ভিল্লুপুরম লোকসভা কেন্দ্র বিজয়ী বর্তমান সংসদ ভিসিকে দলের সদস্য ডি রবিকুমার এবং প্রাক্তন সংসদ ছিলেন এআইএডিমকে দলের সদস্য এস রাজেন্দ্রন।
কন্যাকুমারী লোকসভা কেন্দ্র

কন্যাকুমারী লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।
তামিলনাড়ুর সবচেয়ে গুরুত্বপূর্ণ আসনগুলির মধ্যে অন্যতম হল লোকসভা কন্যাকুমারী আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
কন্যাকুমারী লোকসভা কেন্দ্র বিজয়ী বর্তমান সংসদ ভারতীয় জাতীয় কংগ্রেস দলের সদস্য এইচ. বসন্তকুমার এবং প্রাক্তন সংসদ ছিলেন ভারতীয় জনতা পার্টি দলের সদস্য পন রাধাকৃষ্ণান।